CELEX: 32004D0388
Language: et
Date: 2004-04-15 00:00:00
Title: Komisjoni otsus, 2004/388/EÜ, 15. aprill 2004, lõhkematerjalide ühendusesisese veo dokumendi kohta (teatavaks tehtud numbri K(2004) 1332 all)

Tähtis õiguslik teade

|

32004D0388

Euroopa Liidu Teataja L 120 , 24/04/2004 Lk 0043 - 0047

		Komisjoni otsus, 2004/388/EÜ,15. aprill 2004,lõhkematerjalide ühendusesisese veo dokumendi kohta(teatavaks tehtud numbri K(2004) 1332 all)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 5. aprilli 1993. a direktiivi 1993/15/EMÜ tsiviilkasutuseks mõeldud lõhkematerjalide turuletoomist ja järelevalvet käsitlevate sätete ühtlustamise kohta, [1] eriti selle artikli 13 lõiget 3ning arvestades järgmist:(1) Direktiiviga 1993/15/EMÜ sisse seatud lõhkematerjalide ühendusesisese veo süsteem näeb ette, et lõhkematerjalide päritolu-, transiidi- ja sihtpiirkonnad peavad saama kooskõlastuse asjaomastelt pädevatelt asutustelt.(2) Tuleks luua lõhkematerjalide veo näidisdokument, mis sisaldab direktiivi 93/15/EMÜ artikli 9 lõigete 5 ja 6 kohaselt nõutavat teavet, et lihtsustada lõhkematerjalide vedusid liikmesriikide vahel, säilitades samas nende toodete veol vajalikud ohutusnõuded.(3) Käesoleva otsusega ettenähtud meetmed on kooskõlas direktiivi 1993/15/EMÜ artikli 13 lõike 1 alusel loodud korralduskomitee arvamusega,ON VASTU VÕTNUD KÄESOLEVA OTSUSE:Artikkel 11. Direktiivi 1993/15/EMÜ artikli 9 lõigetes 5 ja 6 nõutava teabe esitamiseks kasutatakse lõhkematerjalide ühendusesisese veo dokumenti, mille näidis on sätestatud lisas ja mille juurde kuuluvad ka selgitavad märkused.2. Pädevad asutused tunnustavad näidisdokumenti kehtiva veodokumendina, mis on lõhkematerjalide saatedokumendiks liikmesriikidevahelisel veol kuni nende saabumiseni sihtkohta.3. Käesolevat otsust ei kohaldata laskemoona suhtes.Artikkel 2Lõhkematerjalide ühendusesisese veo dokument, edaspidi "dokument", täidetakse kolmes eksemplaris. Liikmesriigid võtavad asjakohased meetmed, et tagada dokumendi võltsimiskindlus, sealhulgas kehtestatakse ühese tuvastamise menetlus.Artikkel 3Dokument trükitakse paberile kaaluga vähemalt 80 g/m2. Paber peab olema nii tugev, et see tavakasutuses kergesti ei rebene ega kortsu.Artikkel 4Käesolevat otsust kohaldatakse alates kuue kuu möödumisest selle Euroopa Liidu Teatajas avaldamise kuupäevast. Selle jõustumisel jäävad olemasolevad tähtajalised mitme veo load kehtima kuni nende tähtaja lõppemiseni.Artikkel 5Käesolev otsus on adresseeritud liikmesriikidele.Brüssel, 15. aprill 2004Komisjoni nimelkomisjoni liigeErkki Liikanen[1] EÜT L 121, 15.5.1993, lk 20. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).--------------------------------------------------LISALõhkematerjalide ühendusesisese veo dokument(Direktiivi 93/15/EMÜ artikli 9 lõiked 5 ja 6)+++++ TIFF ++++++++++ TIFF ++++++++++ TIFF +++++--------------------------------------------------